ประกาศกระทรวงมหาดไทยเรื่อง หลักเกณฑ์ และวิธีการขอต่ออายุใบอนุญาตประกอบธุรกิจโรงแรม------------------------------------------------ อาศัยอํานาจตามความในมาตรา 5 และมาตรา 21 แห่งพระราชบัญญัติโรงแรม พ.ศ. 2547 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 32 มาตรา 33 มาตรา 41 มาตรา 42 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกประกาศไว้ ดังต่อไปนี้ข้อ ๑ ผู้ได้รับอนุญาตให้ประกอบธุรกิจโรงแรมผู้ใดประสงค์จะขอต่ออายุใบอนุญาตให้ยื่นคําขอต่ออายุใบอนุญาตประกอบธุรกิจโรงแรมตามแบบ ร.ร.1/1 ท้ายประกาศกระทรวงมหาดไทย เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547 ต่อนายทะเบียนท้องที่ที่โรงแรมตั้งอยู่เสียก่อนวันที่ใบอนุญาตจะหมดอายุพร้อมสําเนาใบอนุญาตประกอบธุรกิจโรงแรม ในกรณีที่มีการแก้ไขหรือเปลี่ยนแปลงเอกสารที่ยื่นไว้เดิม นายทะเบียนอาจขอเอกสารหลักฐานหรือข้อมูลเพิ่มเติมจากผู้ที่ยื่นคําขอต่ออายุใบอนุญาตเพื่อประกอบการพิจารณาได้ เมื่อนายทะเบียนได้รับคําขอตามวรรคหนึ่งแล้ว ให้นายทะเบียนตรวจสอบความถูกต้องให้ครบถ้วน หรือความสมบูรณ์ของคําขอ หากปรากฏเอกสารหลักฐานที่จําเป็นต้องใช้ประกอบการพิจารณาไม่ถูกต้อง หรือไม่ครบถ้วน ให้นายทะเบียนแจ้งผลการตรวจสอบให้ผู้ขอทราบภายในห้าวันทําการนับแต่วันยื่นคําขอ พร้อมทั้งกําหนดระยะเวลาให้ผู้ขอแก้ไข หากพ้นกําหนดระยะเวลาดังกล่าวแล้วผู้ขอไม่ดําเนินการแก้ไขให้ถูกต้อง ให้นายทะเบียนคืนคําขอแก่ผู้ขอข้อ ๒ การยื่นคําขอต่ออายุใบอนุญาตประกอบธุรกิจโรงแรมให้ยื่น ณ สถานที่ ดังต่อไปนี้ (1) ในกรุงเทพมหานครให้ยื่น ณ สํานักการสอบสวนและนิติการ กรมการปกครอง (2) ในจังหวัดอื่นให้ยื่น ณ ที่ทําการปกครองอําเภอหรือที่ทําการปกครองกิ่งอําเภอท้องที่ที่โรงแรมตั้งอยู่ข้อ ๓ เมื่อนายทะเบียนได้รับเรื่องการขอต่ออายุใบอนุญาตจากสํานักการสอบสวนและนิติการ กรมการปกครองหรือที่ทําการปกครองอําเภอหรือที่ทําการปกครองกิ่งอําเภอนายทะเบียนอาจแจ้งคณะกรรมการพิจารณากลั่นกรองการดําเนินการตามพระราชบัญญัติโรงแรม พ.ศ. 2547 ไปดําเนินการตรวจโรงแรมตามหลักเกณฑ์ ที่กําหนดตามกฎหมายว่าด้วยโรงแรมให้เสร็จสิ้นภายในยี่สิบวันนับแต่วันได้รับเรื่องการขอต่ออายุใบอนุญาตจากสํานักการสอบสวนและนิติการ กรมการปกครอง หรือที่ทําการปกครองอําเภอ หรือที่ทําการปกครองกิ่งอําเภอท้องที่ที่โรงแรมตั้งอยู่ แล้วแต่กรณี และให้คณะกรรมการพิจารณากลั่นกรองการดําเนินการตามพระราชบัญญัติโรงแรม พ.ศ. 2547 รวบรวมเอกสารที่เกี่ยวข้องพร้อมเสนอความเห็นต่อนายทะเบียนเพื่อพิจารณาต่อไปข้อ ๔ คณะกรรมการพิจารณากลั่นกรองโรงแรมตามพระราชบัญญัติโรงแรม พ.ศ. 2547 พิจารณากลั่นกรองตรวจหลักเกณฑ์ที่กําหนดตามกฎหมายว่าด้วยโรงแรมแล้ว หากเห็นว่าจะต้องมีการปรับปรุงแก้ไข ให้นําเสนอนายทะเบียนเพื่อให้นายทะเบียนมีหนังสือแจ้ง ผู้ประกอบกิจการธุรกิจโรงแรมปรับปรุงแก้ไข โดยมีกําหนดเวลาให้ตามสมควร หากผู้ประกอบกิจการธุรกิจโรงแรมไม่ปรับปรุงแก้ไขตามกําหนดเวลา ให้นายทะเบียนพิจารณาสั่งไม่อนุญาตข้อ ๕ ในกรณีดังต่อไปนี้ ให้นายทะเบียนพิจารณาไม่ต่ออายุใบอนุญาตให้แก่ ผู้ประกอบธุรกิจโรงแรม (1) ผู้ขอรับใบอนุญาตขาดคุณสมบัติหรือมีลักษณะต้องห้าม ตามมาตรา 16 แห่งพระราชบัญญัติโรงแรม พ.ศ. 2547 (2) ผู้ขอรับใบอนุญาตประกอบธุรกิจโรงแรมเป็นผู้ต้องห้ามประกอบธุรกิจโรงแรมตามกฎหมายว่าด้วยการประกอบธุรกิจของคนต่างด้าว (3) อาคารสถานที่ไม่เป็นไปตามกฎกระทรวงกําหนดประเภทและหลักเกณฑ์การประกอบธุรกิจโรงแรม พ.ศ. 2551 (4) เหตุสําคัญอย่างอื่น ๆ ที่ปรากฏชัดทําให้ไม่สมควรประกอบธุรกิจโรงแรมข้อ ๖ เมื่อนายทะเบียนได้รับคําขอต่ออายุใบอนุญาตประกอบธุรกิจโรงแรมพร้อมความเห็นของคณะกรรมการพิจารณากลั่นกรองการดําเนินการตามพระราชบัญญัติโรงแรม พ.ศ. 2547 แล้วให้นายทะเบียนพิจารณาอนุญาต หรือไม่อนุญาตตามคําขอ ในกรณีอนุญาตให้แจ้งผลให้ผู้ประกอบธุรกิจโรงแรมทราบเพื่อมารับใบอนุญาตและชําระค่าธรรมเนียมโดยเร็ว กรณีที่นายทะเบียนพิจารณาเห็นว่ามีเหตุสมควรไม่อนุญาตให้นายทะเบียนแจ้งเหตุดังกล่าว ให้ผู้ขอต่ออายุใบอนุญาตทราบเพื่อให้ผู้ขอโต้แย้งแสดงพยานหลักฐานของตนภายในสิบห้าวัน นับแต่วันที่ได้รับหนังสือแจ้งก่อนออกคําสั่ง เมื่อออกคําสั่งแล้วให้แจ้งคําสั่งและแจ้งสิทธิในการอุทธรณ์คําสั่งให้ผู้ขอทราบด้วยผู้มีอํานาจลงนาม - ประกาศ ณ วันที่ 25 มกราคม พ.ศ. 2553 ชวรัตน์ ชาญวีรกูล รัฐมนตรีว่าการกระทรวงมหาดไทย